Ilustrazio tekniko

[thumb|280x280px|Interfazearen kablearen kokapena transmititzen duen [Interfaze elektroniko|interfaze txartel baten ilustrazio tekniko isometrikoa.]]
**Ilustrazio teknikoa** izaera teknikoa duen informazioa bisualki komunikatzeko erabiltzen den ilustrazioa da. Marrazki edo diagrama teknikoen osagaiak izan daitezke. Oro har, helburu hau dute: "irudi adierazkorrak sortzea, ikus-kanalaren bidez informazio jakin bat modu eraginkorrean helarazteko giza behatzaileari".

Irudi bisualak zehatza izan behar du dimentsioei eta proportzioei dagokienez, "zientifikoa" izan nahi badu, eta objektu bat denaren edo egiten duenaren ikuspegi globala eman behar du, ikuslearen ulermena indartzeko.

## Motak 
### Komunikazio motak 
Gaur egun, ilustrazio teknikoa hiru kategoriatan sailka daiteke komunikazio motaren arabera: 
* Publiko orokorrarekiko komunikazioa: publiko orokorrari informazioa ematen dio, adibidez, autoetarako eta kontsumoko elektronikarako eskuliburuetan aurkitutako argibide ilustratuak. Ilustrazio tekniko mota honek aditua ez den pertsona batek uler ditzakeen terminologia eta sinbolo sinpleak ditu eta batzuetan "ilustrazio edo grafiko tekniko sortzailea" esaten zaio.
* Ingeniaritza espezializatua edo komunikazio zientifikoa: ingeniariek/zientzialariek erabiltzen dute kideekin eta zehaztapenak partekatzeko. Ilustrazio teknikoaren erabilera horrek bere terminologia konplexua eta ikur espezializatuak ditu; adibideak energia atomikoaren, aeroespazialaren eta militarren eremuak dira. Arlo horiek, gainera, ingeniaritza mekanikoko, elektrikoko, arkitekturako eta beste hainbat diziplinatan bana daitezke.
* Asmakizun bat fabrikatzen edo erreplikatzen laguntzeko
* Gaitasun handiko adituen arteko komunikazioa: ingeniariek erabiltzen dute arlo batean gaitasun handia duten, baina ingeniariak ez diren pertsonekin komunikatzeko. Ilustrazio tekniko mota honen adibide dira operadoreak diren erabiltzaileentzako dokumentazioan aurkitutako ilustrazioak. Ilustrazio horiek oso konplexuak izan daitezke, eta publiko orokorrak ulertzen ez dituen hitz espezializatuak eta sinboloak dituzte, hala nola CNC makineria martxan jartzeko jarraibideak dituzten eskuliburuetan egon ohi diren ilustrazioak.

### Marrazki teknika motak 
Komunikazio teknikoko marrazki-mota nagusiak hauek dira: Ohiko lerro-marrazkiak, desmuntatze edo despieze marrazkiak (exploded-view drawings), mozketa-marrazkiak (*Cutaway drawing*) eta *clip art* irudiak

Fitxategi:Camara de fotos.svg|Cut-way edo mozketaren teknika erabiltzen duen marrazkia, argazki kamera bat barrutik ikusteko
Fitxategi:Трансформация переменного движения в непрерывное.jpg|Leonardo Da Vinciren ilustrazio teknikoa, mekanismoaren atalak erakusten dira berezko duten hurrenkeran

## Teknikak 
Ilustrazio teknikoak proiekzio axonometriko izeneko marrazketa mekanikoko oinarrizko hainbat teknika erabiltzen ditu. Hauek dira: 

* Proiekzio paraleloak (zeiharrak, planometrikoak, isometrikoak, dimetrikoak eta trimetrikoak), eta
* perspektiba proiekzio mota asko (bat, bi edo hiru ihespunturekin).

Ilustrazio teknikoan eta ordenagailuz lagundutako diseinuetan 3D eta gorputz solidoko proiekzioak ere erabil ditzakete, hala nola prototipatze azkarra.

Natur zientzietan, "ilustrazio zientifikoak" marrazteko estilo jakin bat da erabili ohi du, puntu eta lerro bakunak marrazten duena, informazioa gutxieneko interpretazio artistiko batekin transmititzeko.

## Adibideak 

Fitxategi:Small kitchen - perspective - textures.PNG|Perspektiba duen sukaldearen diseinua
Fitxategi:Enginewhole lg.jpg|Ohiko lerroen bidezko motorra baten marrazkia
Fitxategi:Drum set.svg|Bateria baten ilustrazioa
Fitxategi:Squirrel (1785) RMG J6458.jpg|1785an marraztutako Squirrel itsasontzia eraikitzeko planoak
Fitxategi:Technical Illustrations.png|Ingeniarientzat egindako plano tekniko baten gainean, kalibre bat

## Sakontzeko biografia 
* McDonnell, Phyllis Wood. With a chapter by Patrick (1994). *Scientific Illustration: A Guide to Biological, Zoological, and Medical Rendering Techniques, Design, Printing, and Display* (2. arg.). New York, NY : Wiley. .
* Bredekamp, Horst; Dunkel, Vera; Schneider, Birgit, eds. (2019). *The Technical Image: A History of Styles in Scientific Imagery*. Chicago, IL: University of Chicago Press. .

## Erreferentziak 
## Kanpo estekak 
* Hulsey, Kevin Technical Illustration - A Historical Perspective
* *Technical Illustration in the 21st Century: A Primer for Today’s Professionals by Parametric Technology Corporation (PTC) 2007*. 
* *Stuttgart Database of Scientific Illustrators 1450–1950* *(DSI)*